CELEX: 22013D0051
Language: sl
Date: 2013-05-03 00:00:00
Title: Sklep Skupnega odbora EGP št. 51/2013 z dne 3. maja 2013 o spremembi Priloge I (Veterinarske in fitosanitarne zadeve) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/1
            
         SKLEP SKUPNEGA ODBORA EGP
   št. 51/2013
   z dne 3. maja 2013
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 45/2012 z dne 19. januarja 2012 o spremembi Priloge k Uredbi Sveta (ES) št. 21/2004 v zvezi z vsebino dokumentov o premikih (1) je treba vključiti v Sporazum EGP.
            
         
               (2)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (3)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   V točki 7b (Uredba Sveta (ES) št. 21/2004) v delu 1.1 poglavja I Priloge I k Sporazumu EGP se doda naslednja alinea:
   
               „—
            
            
               
                  32012 R 0045: Izvedbena uredba Komisije (EU) št. 45/2012 z dne 19. januarja 2012 (UL L 17, 20.1.2012, str. 1).“
            
         Člen 2
   Besedilo Izvedbene uredbe (EU) št. 45/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 17, 20.1.2012, str. 1.
   
      (2)  Navedena ni nobena ustavna zahteva.